

 **DOKTORI ISKOLA HÍRLEVÉL**

 **Tisztelt Oktatók és PhD Hallgatók!**

Az alábbi hírlevélben a doktori képzésre vonatkozó aktuális információkat gyűjtöttük össze.

**PHD HALLGATÓK DOKTORI ISKOLÁKHOZ, ILLETVE TAGOZATOKHOZ VALÓ BESOROLÁSA**

A 2023/2024. tanév őszi szemeszterétől a korábbi 8 tudományági doktori iskola összevonásra került, 2023. szeptember 1-től az egységes Semmelweis Egyetem Doktori Iskola (angolul: Doctoral College of Semmelweis University) kezdte meg működését 51 doktori programból álló 11 tagozat keretében. Ennek megfelelően a Neptunban, illetve a doktori.hu honlapon az aktív hallgatók átsorolásra kerültek.

A korábban abszolvált hallgatók továbbra is a régi doktori iskolákhoz lesznek rendelve a doktori.hu adatbázisban és így szereznek fokozatot.

**FOKOZATSZERZÉS KÖVETELMÉNYEIVEL KAPCSOLATOS VÁLTOZÁSOK**

A 2023/2024. tanév őszi szemeszterétől felvett PhD hallgatók esetében a fokozatszerzés publikációs követelményei módosításra kerültek. Az ő esetükben csak D1, Q1 vagy Q2 besorolású közlemények számíthatók be a fokozatszerzési követelmények teljesítéséhez.

2023. szeptember 1-től a fokozatszerzésre vonatkozó nyelvi követelmények módosultak, az angol nyelv ismerete került előírásra, mely igazolható angol nyelvű képzésben szerzett diplomával, középfokú komplex nyelvvizsgabizonyítvánnyal, a Szaknyelvi Igazgatóság vagy témavezető által kiadott igazolással is.

Minden képzésben résztvevő PhD hallgatónak 2024. február 1-től minden félévben egy nyilvános védésen kötelező részt venni, amit a bizottság elnöke vagy titkára igazol. Az igazolásokat a disszertációval együtt kell benyújtani a fokozatszerzési eljárás során. Az igazoláshoz formanyomtatvány tölthető le a Doktori Iskola honlapjáról: <https://semmelweis.hu/phd/files/2024/02/IGAZOLAS-NYILVANOS-DOKTORI-VEDESEN-TORTENO-RESZVETELROL.docx>

A magyar nyelvű nyilvános védés engedélyezése a tagozatvezetők hatáskörébe került, magyar nyelvű védés engedélyezése esetén kötelező a magyar nyelvű tézisfüzet benyújtása.

A fokozatszerzési eljárás folyamatának felgyorsítása érdekében a formai elővéleményezést a VMB szakmai felügyeletével a Doktori Hivatal vette át a 2023/2024. tanév őszi félévétől.

**HALLGATÓI JOGVISZONY MEGSZÜNTETÉSÉVEL KAPCSOLATOS SZABÁLYOZÁS VÁLTOZÁSA**

2024. február 1-től a hallgatói jogviszony megszüntetése két fázisban lehetséges, a Kutatásmenedzsment Munkacsoport mediációs szolgáltatásának bevonásával.

Az eljárást a Doktori Szabályzat az alábbiak szerint határozza meg:

„Amennyiben a témavezető nem elégedett hallgatója adott félévben végzett kutatói munkájával, a félév befejezését legkésőbb 60 nappal megelőzően erről írásban kell a hallgatóját értesítenie.

Ezt követően mind a hallgató, mind a témavezető kérheti a Kutatásmenedzsment Munkacsoport mediációs szolgáltatását a probléma megoldásában, esetleg témavezetőváltásban.

Amennyiben a hallgató ezt követően sem végzi kutatói munkáját megfelelően, a témavezető megtagadhatja a féléves kutatómunka elismerését a Neptunban.

A kutatási kreditek megtagadása esetén a hallgató felülvizsgálati kérelmet nyújthat be a Felülbírálati Bizottsághoz.

A felülvizsgálati kérelem hiányában, vagy annak elutasítása esetén a hallgató hallgatói jogviszonya az adott szemeszter végén az Nftv. 59. § (3) bekezdésének a) pontja értelmében megszűnik.”

**„KIEMELT DOKTORI VÉDÉSEK” PÁLYÁZAT**

Pályázati lehetőséget biztosítunk a Semmelweis Szalonban rendezett kiemelt doktori védések támogatásához. A Semmelweis Egyetem Doktori Iskola 100.000 Ft összegben hozzájárul a catering szolgáltatás költségeihez.

Pályázat elérhető:

<https://semmelweis.hu/phd/2024/02/09/palyazati-felhivas-kiemelt-doktori-vedesekre-2/>

**„KÜLSŐS TÉMAVEZETŐK DÍJAZÁSÁNAK FELTÉTELEI D1-ES FOLYÓIRATBAN MEGJELENT PUBLIKÁCIÓÉRT**Az SJR szerint D1-es besorolású közlemények 1 000 000 Ft-os díjazásának feltételeit az alábbi rektori-kancellári utasítás tartalmazza:

<https://semmelweis.hu/human/2022/10/13/a-kiemelkedo-tudomanyos-publikacios-tevekenyseg-elismerese/>

A díjazás feltétele, hogy a levelező szerző a közleményen affiliációként az Egyetemet jelölje meg, többes affiliáció esetén a díjazás 50 százaléka jár. Az Egyetemmel foglalkoztatási jogviszonyban nem álló témavezetők önkéntes segítői jogviszony létesítésével is teljesíthetik az utóbbi feltételt.

További információkért forduljon hozzánk bizalommal a  phd.titkarsag@semmelweis.hu email címen.

Tisztelettel,

**Dr. Benyó Zoltán**

**az Egyetemi Doktori Tanács elnöke**